โจจิ (นักดนตรี)

จอร์จ คูซูโนกิ มิลเลอร์ (; ) หรือรู้จักในนาม โจจิ (Joji) และเดิมรู้จักในบทบาท ฟิลทีแฟรงก์ (Filthy Frank) และ พิงก์กาย (Pink Guy) เป็นนักร้อง-นักแต่งเพลง แร็ปเปอร์ อดีตนักแสดงตลก และยูทูบเบอร์ชาวญี่ปุ่น แนวเพลงของมิลเลอร์อาจกล่าวได้ว่ามีส่วนผสมระหว่างอาร์แอนด์บี ดนตรีโลไฟและทริปฮอป

มิลเลอร์สร้างรายการ "เดอะฟิลทีแฟรงก์โชว์" (The Filthy Frank Show) ทางยูทูบเมื่อปี 2011 ไม่นานนักหลังจากที่ย้ายมายังสหรัฐ จนเริ่มเป็นที่รู้จักจากบทบาทคนแปลก ๆ ทางช่องตลกที่ชื่อช่องว่า TVFilthyFrank, TooDamnFilthy และ DizastaMusic ช่องเหล่านี้นำเสนอรูปแบบเพลงคอเมดีฮิปฮอป การพูดจาโผงผาง การท้าทายแบบสุดโต่ง และการแสดงอูกูเลเลและเต้นรำ ที่สร้างจุดเด่นในรูปแบบของความตลกที่สร้างความประหลาดใจ (shock humor) และเกิดไวรอล วิดีโอของมิลเลอร์ได้ช่วยทำให้กระแสมีมฮาร์เลมเชกโด่งดัง นำสู่ความสำเร็จของเพลง "ฮาร์เลมเชก" ของเบาเออร์ ทำให้เกิดการสร้างมีมและการร่วมงานกับยูทูบเบอร์คนอื่นตามมา ในบทบาทพิงก์กาย มิลเลอร์ออกสตูดิโออัลบั้มแนวตลกสองชุดและอีพีหนึ่งชุดในระหว่างปี 2014 ถึง 2017

ปลายปี 2017 มิลเลอร์เลิกทำรายการ "เดอะฟิลทีแฟรงก์โชว์" โดยหันมาทำงานเพลงแทน ภายใต้ชื่อ โจจิ อัลบั้มชุดแรกมีชื่อว่า Ballads 1 ออกในปี 2018 มีซิงเกิลชื่อ "Slow Dancing in the Dark" อัลบั้มชุดที่สองชื่อ Nectar (2020) มีซิงเกิล "Sanctuary" และ "Run" ต่อมาปี 2022 เขามีซิงเกิลติดในสิบอันดับแรกชองชาร์ต บิลบอร์ด ฮอต 100 ที่ชื่อ "Glimpse of Us" ถือเป็นเพลงที่ติดชาร์ตสูงสุดของเขา ซึ่งต่อมาบรรจุอยู่ในอัลบั้มชุดที่สามที่ชื่อว่า Smithereens (2022)

อ้างอิง

หมวดหมู่:อินเทอร์เน็ตมีม
หมวดหมู่:นักร้องญี่ปุ่น
หมวดหมู่:ยูทูบเบอร์ชาวญี่ปุ่น
หมวดหมู่:ชาวญี่ปุ่นในสหรัฐ
หมวดหมู่:นักเขียนชาวญี่ปุ่น